Toshkent xalqaro aeroportiga 1 200 000 dozadan ortiq Pfizer/BioNTech vaksinasi yuklangan samolyot kelib qo‘ndi. Foto: Sog‘liqni saqlash vazirligi Sog‘liqni saqlash vazirligi Toshkent xalqaro aeroportiga 1 200 000 dozadan ortiq Pfizer/BioNTech vaksinasi yuklangan samolyot kelib qo‘ngani haqida xabar berdi. Ayni paytda O‘zbekistonda ZF-UZ-VAC2001, AstraZeneca, Sputnik V va Moderna vaksinalaridan foydalanilmoqda. Pfizer/BioNTech vaksinasi O‘zbekistonda qo‘llanayotgan 5-vaksina bo‘ldi. Shunday qilib, O‘zbekistonga keltirilgan vaksinalarning jami miqdori 24 002 540 dozani tashkil qilmoqda. Shundan: 1 342 480 dozasi AstraZeneca,   18 000 000 million dozasi ZF-UZ-VAC2001,   460 000 dozasi Sputnik V,   3 000 060 dozasi Moderna,   1 200 000 dozasi Pfizer/BioNTech vaksinasidir. Ayni kungacha O‘zbekistonda jami 16 861 167 doza vaksinadan foydalanilib, to‘liq emlangan fuqarolar 3 121 019 nafarni tashkil qilmoqda.